**Obavijest vinogradarima**

Sukladno Naredbi o poduzimanju mjera za sprječavanje širenja i suzbijanje **zlatne žutice vinove loze** (Grapevine *Flavescense dorée*) NN 48/2018.([NAREDBA](https://narodne-novine.nn.hr/clanci/sluzbeni/2018_05_48_919.html)) upućujemo posjednike vinove loze na području Primorsko-goranske županije (**NEZARAŽENO PODRUČJE**) da su obvezni provoditi **PREVENTIVNE MJERE** koje obuhvaćaju:

* ***SUSTAVNO PREGLEDAVATI GLAVNE BILJKE DOMAĆINE****; VINOVU LOZU, KRIŽANCE RODA VITIS, OBIČNU PAVITINU, RADI UOČAVANJA SIMPTOMA KOJI UPUĆUJU NA ZARAZU FITOPLAZMOM*
* ***U MATIČNIM NASADIMA I RASADNICIMA VINOVE LOZE REDOVITO PRATITI PRISUTNOST VEKTORA AMERIČKOG CVRČKA ŽUTIM LJEPLJIVIM PLOČAMA***
* ***SUZBIJATI VEKTORA AKO SE UTVRDI NJEGOVA PRISUTNOST U VINOGRADIMA, MATIČNIM NASADIMA I RASADNICIMA PREMA NAREDBI***
* *U SLUČAJU SUMNJE NA ZARAZU* ***OBAVEZNO OBAVIJESTITI NADLEŽNOG FITOSANITARNOG INSPEKTORA*** *(kontakti FITOINSPEKCIJA RIJEKA 422-805, 377-197,* *fitoinspekcija.rijeka@mps.hr**)*
* ***POSJEDNIK BILJA OBVEZAN JE ZAPUŠTENI VINOGRAD PRIVESTI POLJOPRIVREDNOJ PROIZVODNJI TE GA REDOVITO OBRAĐIVATI I ODRŽAVATIU SKLADU S ODREDBAMA ZAKONA O POLJOPRIVREDNOM ZEMLJIŠTU***(NN 20/18)

Tijekom protekle 3 godine (2017.-2019. ) sadašnji djelatnici Ministarstva poljoprivrede, Uprave za stručnu podršku razvoju poljoprivrede i ribarstva, Službe za stručnu podršku-Područne jedinice Delnice na području PGŽ održali su 124 informativna predavanja o zlatnoj žutici vinove loze i njezinom vektoru američkom cvrčku. Ukoliko za informativnom predavanjima još ima potrebe molimo zainteresirane udruge i zadruge da nam se jave radi organiziranja istih. Letke o zlatnoj žutici i američkom cvrčku i dalje možete podići u Ispostavama Ministarstva poljoprivrede, Uprave za stručnu podršku razvoju poljoprivrede i ribarstva.

Za dopunjeni (verzija broj 2) Akcijski plan za sprječavanje širenja i suzbijanja zlatne žutice za razdoblje od 2018. do 2021. klikni ([ovdje](http://fisportal.mps.hr/hr/biljno-zdravstvo/obavijesti/75-dopuna-akcijskog-plana-za-sprjecavanje-sirenja-i-suzbijanje-zlatne-zutice-vinove-loze-za-razdoblje-od-2018-do-2021-godine)).

Vinogradari (osim rasadnika i matičnih nasada) na području PGŽ **nisu obvezni** prema Naredbi pratiti žutim pločama američkog cvrčaka ali to **SVAKAKO PREPORUČAMO KAKO BI DA BI MOGLI UTVRDITI NJEGOVU PRISUTNOST.**

Ploče se postavljaju krajem lipnja/početkom srpnja, na srednju žicu, ranije u svrhu praćenja američkog cvrčka nema potrebe jer u vinogradu nema odraslih oblika. Ranije se ploče mogu postaviti u svrhu praćenja drugih štetnika, pa u tom slučaju preporučamo, da se krajem lipnja/početkom srpnja **one dopune i/ili zamijene novima** radi lakšeg praćenja. U vinogradima do 10 ha za praćenje se postavlja 3 ploče koje potrebno mijenjati svaka 2-3 tjedna ili prema potrebi do kraja rujna.

U sklopu IPP/NAP poslova i ove godine pratimo prisutnost/pojavnost američkog cvrčka u vinogradima Vrbničkog polja, Jurandvora, Zvoneća, Novi Vinodolskog, Selca, Raba i Kastva o čemu ćemo i dalje redovno izvješćivati.

U vegetacijskoj sezoni 2018. godine na području Primorsko-goranske županije prema našim praćenjima zabilježena je prisutnost američkog cvrčka u niskoj populaciji samo **NA PODRUČJU VRBNIČKOG POLJA.**

|  |  |
| --- | --- |
| **LOKALITET** | **PRISUTNOST AMERIČKOG CVRČKA U SEZONI 2018.** |
| Jurandvor  | **-** |
| Vrbničko polje | **+** |
| Vinodol | **-** |
| Selce | **-** |
| Zvoneća | **-** |
| Rab | **-** |

U vegetacijskoj sezoni 2019. godine na području Primorsko-goranske županije prema našim praćenjima zabilježena je prisutnost američkog cvrčka u niskoj populaciji **NA PODRUČJU VRBNIKA, KRKA, ZVONEĆA, KASTVA I VINODOLA.**

|  |  |
| --- | --- |
| **LOKALITET** | **PRISUTNOST AMERIČKOG CVRČKA U SEZONI 2019.** |
| Krk-Jurandvor  | **-** |
| Krk-Vrbničko polje | **+** |
| Krk-Kimpi | **+** |
| Vinodol | **+** |
| Selce | **-** |
| Zvoneća | **+** |
| Cres | **-** |
| Lošinj | **-** |
| Rab | **-** |

Simptomi žutice vinove loze pojavljuju se krajem lipnja i vidljivi su do kraja vegetacije. Kod većine sorti rubovi lišća uvijaju se prema naličju i list poprima karakteristični ***KOPLJAST IZGLED***. Lisna plojka kod bijelih sorti požuti, a kod crvenih sorti pocrveni, promjena boje **počinje od žile lista i obuhvaćaju žile**, dijelovi lista mogu i nekrotizirati. Lišće je uslijed nagomilavanja ugljikohidrata krto pa se kod stiskanja u ruci mrvi.

Zlatnu žuticu vinove loze prenosi **američki cvrčak** *(Scaphoideus titanus*), kojeg je potrebno obavezno suzbijati u demarkiranim područjima (zaraženom i sigurnosnom području).

Za optimalne rokove tretiranja pratiti OBAVIJESTI ZA VINOGRADARE koje se objavljuju na <https://www.savjetodavna.hr/preporuke/?tx_post_tag=primorsko-goranska>. Ili prijaviti se za njihovo redovno primanje na mail na linku <https://www.savjetodavna.hr/newsletter-signup/>.

**U NEZARAŽENOM PODRUČJU SUZBIJANJE AMERIČKOG CVRČKA U VINOGRADIMA PROVODI SE AKO SE UTVRDI NJEGOVA PRISUTNOST!!!**

Zainteresirani vinogradari koji imaju vinograde izvan navedenih praćenih područja mogu svoje postavljene ploče skinuti (tijekom srpnja, kolovoza, rujna), omotati prozirnom kuhinjskom folijom i donijeti na očitanje u Ispostave Čavle i Ispostavu Krk radi utvrđivanja prisutnosti američkog cvrčka.

**

*američki cvrčak foto KKarlić*

*U tablici pregled insekticida za suzbijanje američkog cvrčka na dan 19.06.2020. (izvor FIS)*

|  |  |  |  |  |  |
| --- | --- | --- | --- | --- | --- |
| **AKTIVNA TVAR** | **TRGOVAČKI NAZIV** | **KARENCA** | **ŠTETNI ORGANIZAM** | **NAČI DJELOVANJA** | **NAPOMENA** |
| deltametrin | *DECIS 2,5 EC* | 21 | pepeljasti grožđani moljac, žuti grožđani moljac, američki cvrčak | kontaktno | u vinogradima maksimalni broj tretiranja u vegetaciji 1, nakon cvatnje do veličine bobica zrna graška; u rasadnicima i matičnim nasadima maksimalno 2  |
| esfenvalerat | *SUMIALFA 5 FL* | 21 | g.moljci, lozina zlatica, američki cvrčak, medeći cvrčak | kontaktno | američki cvrčak 3-4 tjedna nakon izlaska iz jaja; za ostale štetnike 1 primjena u vegetaciji |
| cipermetrin | *CYTHRIN MAX* | 21 | grožđani moljci, lozin zeleni cvrčak, američki cvrčak, grozdov savijač, cigaraš | kontaktno, želučano | maksimalno 1 primjena tijekom vegetacije |
| indoksakarb | *AVAUNT EC* | 10 | pepeljasti grožđani moljac, žuti grožđani moljac, grozdov savijač, zeleni lozin cvrčak, američki cvrčak | kontaktno, želučano | djelomično suzbija a.cvrčka, može se primijeniti do kraja srpnja; nikada se ne primjenjuje u cvatnji; može se primijeniti najviše 3 puta u vegetaciji uz razmak između primjena od 10 dana |
| piretrini | *PIRETRO NATURA*  | 3 | američki cvrčak, cvrčak | kontaktno, želučano | primjena nakon cvatnje, maksimalno 2 puta u toku vegetacije |
| piretrini | *ABANTO* | 3 | američki cvrčak, cvrčak | kontaktno, želučano | primjena nakon cvatnje, maksimalno 2 puta u toku vegetacije |
| piretrini | *KRISANT EC* | 3 | američki cvrčak, cvrčak | kontaktno, želučano | primjena nakon cvatnje, maksimalno 2 puta u toku vegetacije |
| piretrini | *ASSET FIVE* | 1 | pepeljasti grožđani moljac, žuti grožđani moljac,cvrčci, američki cvrčak | kontaktno | maksimalno 3 puta u toku vegetacije |

Podatci o registriranim SZB u RH vode se u Fitosanitarnom informacijskom sustavu (FIS) dostupnom na web adresi:[*http://fis.mps.hr/trazilicaszb/*](http://fis.mps.hr/trazilicaszb/)*.* Podatke o SZB potrebno je provjeriti prije svake kupnje i prije svake primjene zbog mogućih promjena.

***SMR 10 - Standardi za korištenje SZB na snazi od 01.01.2016. godine.***

*Preporučena SZB primijeniti u skladu s rješenjem o registraciji ili dozvoli i uputstvu proizvođača.*

*Profesionalni korisnici SZB dužni su voditi i čuvati evidenciju o primjeni SZB najmanje tri godine.*

***Uvažavanje temeljnih načela integrirane zaštite bilja obveza je za sve poljoprivredne proizvođače.***

*Praznu ambalažu SZB, ambalažu s ostacima SZB i ostatke škropiva profesionalni korisnik dužan je odvojeno sakupljati i privremeno skladištiti do predaje ovlaštenoj osobi sukladno posebnom propisu koji uređuje gospodarenje otpadom (Akcija Prateći list za PGŽ redovno jednom godišnje u mjesecu travnju -* ***IZVANREDNI TERMIN ODVOZA U UTORAK 23.06.2020****.); za pojedinačne odvoze kontaktirati* *ekologija@ciak.hr**).*

*Strojevi za primjenu SZB podliježu redovitim pregledima (jednom u 3 godine) kod ovlaštenih ispitnih stanica.*

*Na SZB ne primjenjuje se pravo slobodnog kretanja roba unutar EU. Za kupovinu SZB u zemljama članicama potrebno je zatražiti i imati odobreni ZAHTJEV ZA PARALELNU TRGOVINU.*

*U slučaju potrebe korištenja SZB koji nema registraciju na kulturi potrebno je prije korištenja imati zatraženu i odobrenu IZVANREDNU DOZVOLU.*

*Karmen Karlić, dipl.inž.agr.*

*e-mail: karmen.karlic@mps.hr*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_